REGULAMENTUL (CE) NR. 1125/2009 AL COMISIEI
din 23 noiembrie 2009
de modificare a Regulamentului (CE) nr. 794/2004 de punere în aplicare a Regulamentului (CE) nr. 659/1999 al Consiliului de stabilire a normelor de aplicare a articolului 93 din Tratatul CE, în ceea ce privește partea III.2, partea III.3 și partea III.7 din anexa I la regulament
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 659/1999 al Consiliului din 22 martie 1999 de stabilire a normelor de aplicare a articolului 93 din Tratatul CE (1), în special articolul 27,
întrucât:
(1)
Regulamentul (CE) nr. 794/2004 al Comisiei din 21 aprilie 2004 de punere în aplicare a Regulamentului (CE) nr. 659/1999 al Consiliului de stabilire a normelor de aplicare a articolului 93 din Tratatul CE (2) a instituit un formular obligatoriu și cuprinzător de notificare a ajutoarelor de stat.
(2)
Ca urmare a adoptării de către Comisie a Comunicării privind criteriile pentru analiza compatibilității cazurilor de ajutoare de stat pentru formare care fac obiectul notificării individuale (3) și a Comunicării privind criteriile pentru analiza compatibilității ajutoarelor de stat pentru lucrători defavorizați și cu handicap care fac obiectul notificării individuale (4), este necesară modificarea parțială a formularelor de notificare anexate la Regulamentul (CE) nr. 794/2004.
(3)
Din cauza existenței unei erori, este necesară modificarea parțială a formularului de notificare anexat la Regulamentul (CE) nr. 794/2004.
(4)
În consecință, Regulamentul (CE) nr. 794/2004 trebuie modificat corespunzător,
ADOPTĂ PREZENTUL REGULAMENT:
Articolul 1
Partea III.2 din anexa I la Regulamentul (CE) nr. 794/2004 se înlocuiește cu anexa I la prezentul regulament.
Articolul 2
Partea III.3 din anexa I la Regulamentul (CE) nr. 794/2004 se înlocuiește cu anexa II la prezentul regulament.
Articolul 3
În anexa I la Regulamentul (CE) nr. 794/2004, întrebarea 2.3 din partea III.7.A și întrebarea 2.3 din partea III.7.B se modifică în conformitate cu anexa III la prezentul regulament.
Articolul 4
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 23 noiembrie 2009.